
Comencen les 
expropiacions 
al voltant de 
l’estació 


[ 

[ 


L’ampliació de l’estació comporta l’expropiació de 
locals i habitatges als carrers Vallespir, Viriat i 
Comtes de Bell-lloc 


Els afectats superen la seixantena, entre veïnat, 
botigues i petites empreses, i no està clara la seva 
reubicació 


] 

] 


El 23 de desembre es va fer 
públic al Butlletí Oficial de la 
Província de Barcelona la rela¬ 
ció d’habitatges, naus i locals 
afectats pel procés d’expropia¬ 
ció vinculat a l’ampliació de 
l’estació de Sants. Una am¬ 
pliació que ha despertat polè¬ 
mica ja que per algunes perso¬ 
nes va més enllà de les neces¬ 
sitats associades a l’arribada 
del tren d’alta velocitat, i la re¬ 
lacionen amb una política de 
RENFE de buscar beneficis 
extres amb l’explotació d’un 
gran centre comercial a les 


instal·lacions de la futura esta¬ 
ció ampliada. 

Les ofertes de reubicació 
dels habitatges i d’indemnitza¬ 
cions per als locals comercials 
o negocis encara no estan fe¬ 
tes. Des dels afectats es dema¬ 
na que es tingui en compte el 
fet que molts d’ells tenen llo¬ 
guers de renda baixa i, sobre¬ 
tot, la pèrdua de clientela 
d’uns negocis que molt sovint 
estan basats en el seu fort arre¬ 
lament al barri. 

[ pàgina 31 



DE 

L ESTACIÓ 


La Burxa 


Sants diu ‘no’ a la 
Constitució en nn 
acte a les Cotxeres 


La plataforma Sants contra 
la Constitució Europea va 
iniciar la seva campanya in¬ 
formativa del que suposa 
aquest nou tractat europeu 
en un acte el dia 29 de gener, 
i aportant contundents ar¬ 
guments en favor del no al 
referèndum del 20 de febrer. 

Unes 250 persones van 
seguir a les Cotxeres les ex¬ 
plicacions de l’advocat Jau¬ 


me Asens, que va recalcar 
l’aposta únicament policial i 
de control social que fa la 
UE, el filòsof Josep M. Ter- 
ricabras, que afirmà que vo¬ 
tar no era l’única opció èti¬ 
ca, i l’economista Miren Et- 
xezarreta, que va atacar la 
política econòmica de la UE, 
perque afavoreix el capital 
especulatiu i va contra les 
classes treballadores. 


OPINIÓ 


l’habitatge ós 
nn dret, 
nn nn privilegi 

Contra el setge als habitatges 
okupats només es pot respondre 
amb més okupacions, ja que es 
tracta d’assegurar un dret per la 
via del fet i no com una simple 
declaració d’intencions. [ pàgjna 2 ] 


SANTS 


Phillips 
desmatella les 
seves seus a la 
lona Franca 

_ [pàgina 4 1 

II Districte obre 
un expedient a 
, l’Arran 

[ pàgina 41 


ARREU 


Copa 

Amèrica 

El model Barcelona d’utilitzar 
grans esdeveniments interna¬ 
cionals per procedir a la moder¬ 
nització com a metròpoli capita¬ 
lista està causant furor. Ara és 
València la que aprofitarà la 
competició de vela America’s 
Cup per refer la seva línia de 
mar. 

editorials 


Les deslocalítzacions són 
una fornia de violència 


VotarUo 


E n aquestes pàgines tor¬ 
nem a informar que una 
altra empresa de la Zona 
Franca tanca per tal d’anar-se’n al 
sud-est asiàtic. Els ideòlegs del 
pensament únic ens diran que això 
és tan inevitable com que plogui o 
que faci sol, que el món (en aquest 
cas el mercat) és així i que no treu 
cap a res queixar-se o preocupar-se. 
Només ens podem limitar a adap¬ 
tar-nos. Que els beneficis empresa¬ 
rials creixin al mateix ritme que 
baixa la capacitat adquisitiva dels 


salaris suposo que també és un pro¬ 
blema del temps, com també ho deu 
ser que es destrueixi ocupació dig¬ 
na tan ràpid com es generen feines 
escombraria. Doncs comença a ser 
hora que el temps vagi canviant, 
perquè aquesta inclemència és molt 
dura i als que estem a la intempèrie 
se’ns glacen els ossos. I els haurem 
de fer saber que els seu fastigós 
xantatge (o acceptes la meva merda 
o m’enduc 1 ’Scatergories) és una 
violència intolerable que mereix 
una resposata adequada. 


V agi per endavant que a La Burxa 
com a projecte (al marge de les 
idees personals de cadascú) no 
ens agrada gaire animar la gent a acudir a les 
urnes. Però també és cert que amb vista al 20 
de febrer hem decidit fer una excepció i, 
també com a col·lectiu, fer una crida a votar 
no a la Constitució europea. Per moltíssimes 
raons, que estan millor explicades a l’article 
de la pàgina 8, entenem aquesta Constitució 
com un altre pas del projecte de la burgesia 
europea per crear un marc polític i jurídic 
per assegurar el seu domini econòmic i so¬ 
cial. I això va frontalment en contra dels in¬ 


teressos de la gent treballadora, tant europea 
com de la resta del món, que a partir d’ara 
veurem créixer una nova potència imperia¬ 
lista. Som conscients que aquest referèndum 
és un intent de legitimar democràticament 
(per dir-ho d’alguna forma, ja que té moltes 
carències democràtiques) aquest projecte, i 
per això mateix és important deslegitimar-lo. 
Un vot negatiu obriria una esquerda a la se¬ 
va línia de flotació. Una esquerda petita, 
però que dificultaria els discursos hegemò¬ 
nics del pensament únic i contribuiria a la re- 
composició d’una proposta social i política 
alternativa de caràcter global. 



Nou habitatges 
okupats a Sants 


“El passat mes de juliol es va oku- 
par una casa a la 
zona de Badal, 
concretament al 
carrer Daoiz i Ve- 
larde, que princi¬ 
palment complia 
la funció d’habi¬ 
tatge. En poc 
temps, la propietà¬ 
ria legal va poder 
comprovar que per 
molt que intentés 
tapiar la casa en¬ 
viant obrers quan 
no hi havia ningú, 
això no seviria de 
res, ja que just el 
dia següent també 
vam okupar la ca¬ 
sa del costat, que és de la mateixa 
propietat. Pocs dies després ens va 
demostrar que només la seva ran¬ 


cúnia superava la seva avarícia, ja 
que ens va tirar a terra els sostres 
de les cases. 

Us podeu imaginar la cara que 
va posar quan va veure que no no¬ 
més havíem arreglat els sostres, si¬ 
nó que havíem okupat set cases 
més, nou en to¬ 
tal? Estem con¬ 
dicionant el pati 
de les cases i, 
de moment, es¬ 
tem fent un 
mercat gratuït 
tots els dime¬ 
cres a la tarda, 
tot i que amb el 
temps ens agra¬ 
daria poder ofe¬ 
rir l’espai per 
fer un mercat 
d’artesania i per 
a distribuïdores 
anticomercials, 
així com per a 
un hort. Si estàs 
interessat o interessada, vine a 
conèixe’ns: tenim taules, cadires, 
terra i llibertat.” 



“El perillós món en què vivim 
és el resultat de la violenta im¬ 
posició de l’imperialisme du¬ 
rant el segle XX. El terrorisme 
d’Al Qaida és una minúcia 
comparat amb el terrorisme de 
les forces estatals”. La frase, 
tot i que ho podria ser, no és de 
cap militant antisistema, ni de 
cap àcrata incombustible, ni 
tan sols de cap redactor de La 
Burxa. És del periodista aus¬ 
tralià John Pilger (1941, Sid¬ 
ney) que, posseïdor d’una llar¬ 
ga experiència internacional, 
acaba de publicar el llibre Teli 
me no lles , una selecció d’arti¬ 
cles d’investigació on exposa 
els abusos dels governs i l’es¬ 
candalosa complicitat de la 
premsa. 

Pilger denuncia sense em¬ 
buts la tendenciositat de la ma¬ 
joria dels mitjans de comunica¬ 
ció a favor de l’Estat, de les 
institucions i dels interessos 
dels poderosos. També recorda 
que els primers periodistes van 
ser veus de la gent corrent, van 


Salt de Plens 

Burxa que 
burxaràs! 

QUELNESS 

lluitar pel poble, van ser em¬ 
presonats i assassinats. 

De fet, encara ara, informar 
i/o opinar de segons quins te¬ 
mes comporta un risc evident. 
En les dues terceres parts del 
planeta, com a mínim, el risc 
evident és d’anar a la presó o 
de ser eliminat físicament. En 
els països avançats els riscos, 
com gairebé tot, es maquillen 
per no desentonar amb les apa¬ 
rences ambientals de civilitza¬ 
ció i racionalitat de tota socie¬ 
tat moderna. Però també hi 
són. I si no, que l’hi preguntin 
a Miquel Macià (director desti¬ 
tuït fulminantment de La Mar¬ 
xa d’Osona) i a Martxelo Ota- 
mendi (director del clausurat 


Egunkaria ), entre d’altres. 

El control dels mitjans es¬ 
devé cada cop més prioritari i 
alhora més fàcil per al poder: la 
precarietat laboral, la concen¬ 
tració de la propietat dels mit¬ 
jans, la dependència política, 
l’autocensura d’autoprotecció 
(cal pagar la hipoteca), i, no¬ 
més faltaria, el servilisme re¬ 
pugnant de la majoria de que- 
fes i petits quefes, que deixen 
en el més absolut dels ridículs 
el personatge de còmic de Bru- 
gera Don Àngel sí senor. 

Per això és tant d’agrair 
que hi hagi gent com en Pilger 
i també coses com La Burxa 
que, a més a més, fa un esforç 
per renovar-se, com queda 
palès en el nou format que ara 
teniu a les mans. 

Mestre Pilger: nosaltres, 
com vós, tot i que modesta¬ 
ment, també burxem! 

Postil.la: 

burxar fig Incitar (algú) a 
descobrir, a revelar, quelcom. I 
Agullonar, atiar. DIEC 


CARTES ALA BURXA 

Envia’ns el teu escrit a l’e-mail laburxa@laburxa.org o a Can Vies (cl Jocs Florals, 42 BCN 08014) o a mà a la bústia de l’AC Arran (cl Premià, 20). 


Adéu a la Maria la mana 


JORDI SOLER 


Se’ns ha mort la Maria, la mana del 
camí de la Cadena. La seva mort ha 
estat com la seva vida: envoltada de 
precarietat, privacions i pobresa. En¬ 
cara recordo quan, en plena cam¬ 
panya de la Comissió de Veïns per 
denunciar les condicions del Patio 27 
ens va convidar a menjar mongetes. A 
casa seva vam fer reunions i, plegats, 
vam conspirar. Fins i tot vam planejar 
convidar a dinar el Xavier Casas. 
Aquest va declinar la proposta. És 
més saludable veure la misèria 
d’altres païïsos i per TV3. El cas de la 
Maria, com el de la Nieves Fernàndez 
del carrer Guadiana o el del Pepe 
Tlolina, propietari de la mítica Estrella 


del Sur, són cares de la mateixa lluita. 
La de sempre en la història de la 
humanitat, la lluita entre rics i pobres, 
precaris contra poderosos o, millor, la 
lluita contra la desigualtat i la pobresa. 
Però això els governants del nostre 
districte no ho veuen igual. Diuen que 
són problemes particulars de la gent i 
que no hi poden fer res. La pobresa, 
pels governants, sempre ha estat un 
problema particular del poble. Ara, 
esperonats pel partit socialista en el 
govern, els rics cada cop són més rics 
i els pobres cada cop són més pobres. 
No sé què pensaria Pablo Iglesias si 
aixequés el cap de la tomba i escoltés 
el que diuen els seus deixebles. 


Constitució europea 

Des de la desinformació, sembla que hi ha un cert 
interès en el fet que la ciutadania no tingui accés fàcil 
a la totalitat del text constitucional, desitjo manifestar 
la meva repulsa a aquest tractat que ens volen 
imposar, un tractat que accentua l’americanització del 
nostre continent, amb la consegüent destrucció del 
l’escàs estat del benestar de què gaudim avui dia. 
Parlant sobre els nostres serveis públics, l’article III- 
55-2 diu textualment: “Les empreses encarregades 
de la gestió de serveis d’interès econòmic general 
(S.P.) quedaran sotmeses a les disposicions de la 
Constitució, en especial a les normes de 
competència”. Així s’obren les portes a la privatització 
dels serveis públics, ara amb rang constitucional. 
Encara a la part III, mai no parla de la plena ocupació, 
sinó de “fomentar un alt nivell d’ocupació”, 
reconeixent la necessitat del capitalisme de bosses 


EMILI D’AMORE 

de desocupats en situació econòmica precària, 
sotmesos al caos del mercat. A la part II es parla del 
“dret a treballar”, dret que obliga d’una manera 
determinant els estats a lluitar per la plena ocupació 
de la seva població. En cap part del text es parla de 
garantir les pensions de la població europea, ni del 
dret a l’habitatge dels seus ciutadans, ni de cap 
compromís de complir protocols mediambientals 
internacionals. No atribueix cap poder polític a les 
nacions sense estat i afirma, a més, en el títol 1 article 
5 el respecte per “les garanties de l'integritat territorial 
dels estats”. Aquests motius demostren que aquest 
tractat és nociu per als interessos de les classes 
populars, a més de ser profundament antidemocràtic, 
ja que s’ha redactat sense la participació de la 
ciutadania, actor fonamental que rebria les conse¬ 
qüències d’aquestes polítiques neoliberals. 


la Burxa 

Periòdic de comunicació 
popular de Sants 
i barris veïns 


La Burxa és una revista editada per un equip de redacció que 

es troba dos cops al mes al CSA Can Vies (Jocs Florals 42) 

Periodicitat: Mensual 

Telèfon de contacte: 93 422 16 13 

Adreça electrònica: laburxa@laburxa.org 

La Burxa no es fa responsable dels articles d’opinió. 


En aquesta Burxa han col·laborat: Roser Benavent, Bernat Costa, Toni Gonzàlez, Ivan 
Miró, Gemma R A., Guillem Sànchez, Pau Canela, David Positiu, Soto, Casal Independen¬ 
tista, Comissió de la Bordeta, Jordina, Laia i Meritxell S. A., Mireia Monfort, Jou, Yolanda, 
Miquel Damés, Can Vies, Irina Llopart, Àlex Tisminetzky, Creación Positiva, Plataforma 
Sants contra la Constitució Europea, Comissió Antirepressiva de Sants. 

Comencen les expropiacions per la 
remodelació de l'estació de Sants 


[ 


L’Ajuntament ha fet un pas definitiu per començar el procés d’expropiació que 
afecta els carrers Vallespir, Viriat i Comtes de Bell-lloc 


] [ 


Les indemnitzacions es preveuen baixes per fer front al trasllat de l’activitat comercial 
que suposa una pèrdua de clientela i de condicions de lloguer favorables 


] 


GEMMA P. A. / LAIA S. A. - SANTS 

L’Ajuntament de Barcelona ha 
iniciat les expropiacions al vol¬ 
tant de l’estació de Sants per tal 
de poder fer l’ampliació de l’es¬ 
tació, la qual esdevindrà un cen¬ 
tre comercial i d’oficines de 
grans dimensions. El projecte de 
remodelació de l’estació de 
Sants s’argumenta amb base a la 
necessitat d’ampliació de l’esta¬ 
ció amb la prevista arribada del 
tren d’alta velocitat (TAV) el 
2007. No obstant això, la majo¬ 
ria de projectes associats a l’am¬ 
pliació sobrepassen les necessi¬ 
tats derivades del pas del TAV. 

Es preveu la construcció d’un 
edifici de 22 plantes que envol¬ 
tarà l’actual i ocuparà els aparca¬ 
ments que hi ha a banda i banda 
de l’estació, que passaran a ser 
subterranis, així com l’estació 
d’autobusos del carrer Viriat. 
Aquest espai, juntament amb els 
tallers allà situats, passarà a ser 
zona verda. El nou edifici oferirà 
47.000 m 2 per a oficines amb 
vista a la plaça Joan Peiró (dels 
quals només 5.000 seran per a la 
RENFE), ll.OOOm 2 per a oci, 
botigues i restauració, i 8.000 
més per a sales de cinema. El re¬ 
sultat pot afectar molt negativa¬ 
ment els comerços de la zona, 
que es poden veure marginats 
pel nou edifici comercial. 

Notificació oficial 

El 23 de desembre es va fer pú¬ 
blic al Butlletí Oficial de la Pro¬ 


víncia de Barcelona la relació 
d’habitatges, naus i locals afec¬ 
tats pel procés d’expropiació, 
situats als carrers Vallespir, Vi¬ 


riat i Comtes de Bell-lloc. Poc 
després se’ls va comunicar amb 
una carta que s’iniciava l’expe¬ 
dient d’expropiació, que conti¬ 
nuarà endavant un cop passat el 
període de 20 dies de què dispo¬ 
sen per fer al·legacions indicant 
les dades que no són correctes. 
En total són més de 60 els veïns, 


petits botiguers i empresaris 
afectats i, indirectament, l’ex¬ 
propiació tindrà incidència en 
una setantena de treballadors. 


Es desconeixen les condicions 
de les exnroniacions 

Les ofertes de reubicació dels ha¬ 
bitatges i d’indemnitzacions per 
als locals comercials i negocis en¬ 
cara no estan fetes, però alguns 
dels afectats temen que aquestes 
es facin “a la baixa”: com ja ha 
passat en altres casos, les condi¬ 


cions dels nous pisos són pitjors 
que les actuals, especialment pels 
que tenen un règim de lloguer de 
renda baixa, i les indemnitzacions 


no compensen l’arrelament al ba¬ 
rri dels locals comercials ni l’ha¬ 
ver de fer front al pagament dels 
lloguers actuals. 

La trentena de petits tallers si¬ 
tuats al carrer Viriat es troben en¬ 
tre els afectats pel procés d’ex¬ 
propiació. Segons Pau Camprubí, 
l’advocat que els representa, 


“l’expropiació ha de ser una mi¬ 
llora de la zona, però no ha de 
significar una pèrdua per als afec¬ 
tats, és a dir, no ha de suposar la 
fi de la seva activitat ni la desapa¬ 
rició de llocs de treball”. Això 
implica que cal una previsió real 
de les despeses que suposa la reu¬ 
bicació. 

En primer lloc, cal tenir en 
compte la diferència de rendes, ja 
que es tracta d’activitats arrelades 
des de fa molts anys amb una 
renda baixa de lloguer, important 
per al bon funcionament del ne¬ 
goci. Ara és difícil trobar lloguers 
similars i el trasllat de cert tipus 
de negocis dins la ciutat de Bar¬ 
celona és complicat (tallers de re¬ 
paració de cotxes, maquinària in¬ 
dustrial, etc.), ja que hi ha poc sòl 
industrial i la normativa que regu¬ 
la aquestes activitats és molt es¬ 
tricta. La indemnització també ha 
de considerar la pèrdua de benefi¬ 
cis durant el trasllat, la impossibi¬ 
litat de traslladar part de la ma¬ 
quinària, el cost del trasllat i, so¬ 
bretot, la pèrdua de clientela. 

De moment encara es desco¬ 
neix quant pot durar el procés 
d’expropiació, però l’Administra¬ 
ció té interès que es desenvolupi 
de forma àgil i ràpida. Possible¬ 
ment després de l’estiu s’iniciarà 
el període de negociació amb els 
tallers, en la qual s’intentarà arri¬ 
bar a un mutu acord, sempre que, 
tal com diu el seu advocat, les in¬ 
demnitzacions no siguin baixes i 
reconeguin tots els elements que 
suposa el trasllat de l’activitat. 



Mapa de la zona afectada pel procés d’expropiació 


OPINIO 


COM ENS AFECTA EL PLA DE REMODELACIÓ DE L’ESTACIO DE SANTS 


Xedes, botiguera afectada pel procés d’expropiació 



Amb el pla de l’estació es farà un macrocentre comercial 
que desmuntarà l’estructura que tenim al barri: el farà més 
impersonal, provocarà més soroll i moviment de cotxes i 
destruirà el petit comerç. On es posa un centre comercial 
s’asseca el petit comerç de la zona. I amb el petit comerç 
es crea una xarxa social i de coneixement entre el veïnat. 
És un lloc de trobada i també d’atenció diferent. 


Gemma, veïna del carrer 
Vallespir 

Em construeixen un edifici al 
davant de casa, on van dir 
que hi farien un parc. Amb la 
construcció d’un edifici a l’ac¬ 
tual carrer Viriat, el carrer Va¬ 
llespir i aquesta zona queda¬ 
ran aïllats i restaran com una 
zona morta. També afecta la qualitat de vida perquè l’arribada 
del TAV i l'ampliació de l’estació faran augmentar el trànsit, la 
contaminació i el soroll, a més de perdre espai al carrer. No és 
necessari fer una estació tan gran per a l’arribada del TAV, ja 
que per a això no calen nous pisos, hotels, cines, botigues i 
bars. Crec que això és, més aviat, una operació d’especulació 
per obtenir diners per pagar les obres de l’arribada del TAV. 

Es trencarà l’entrament actual del veïnat: els que hi viuen 
ara marxaran perquè no podran pagar els pisos i arribarà gent 
nova, llavors no ens coneixerem i es trencarà el teixit existent. 

Crec que existeixen alternatives que els polítics no han 
tingut en compte perquè no ens volen escoltar als que vivim 
aquí i en som afectats. Estic molt indignada i han de saber que 
seguirem lluitant encara que tinguem la guerra perduda. 


Roberto Carrasco, membre de 
la CGT de RENFE 

Crec que per a l’arribada del TAV 
és imprescindible modificar l’ac¬ 
cés del nou tren, que específica¬ 
ment afecta les vies, la catenària i 
el túnel. La resta, tot el canvi pro¬ 
gramat per a l’estació (l’ampliació 
de superfície i el centre comer¬ 
cial), em sembla innecessari. Fer 
cines, nous comerços i hotels és una operació econòmica que 
respon a la concepció que té la RENFE de l’estació: la veuen 
com un negoci (és un espai que s’ha de rendibilitzar comer¬ 
cialment) i no es dissenya en funció del benefici del transport 
col lectiu i públic. 

Com a treballador no m’afecta excessivament: les obres 
ens comportaran inestabilitat i trastorns, perquè des que 
comencin fins que acabin, al 2008, tot ho canviaran de lloc (els 
locals, les oficines, etc.) El que afecta directament els tre¬ 
balladors és el procés paral -lel (i iniciat temps enrera) de 
progressiva liberalització i possible privatització de la RENFE, 
però que no està directament relacionat amb l’arribada del 
TAV i el pla de l’estació. 

El Districte 
comença un procés 
per tancar l’Arran 


Després de la clausura de l’Ateneu Popular Mawla i el 
setge a l’Espai Obert, sembla que ara és el torn de 
l’associació cultural del carrer Premià. S’acusa l’Arran 
de no ser una associació cultural sinó un “bar musical”. 



niar a la plaga Osoa en celebració del tercer aniversari de rArran Arxiu 


A PEU DE CARRER 


Sempre ens quedarà 
el Federico... 

Avui em desperto amb ganes 
de guerra i em llevo escoltant el 
Jiménez Losantos a la COPE. 
Toca diatriba contra el català i 
plor i copies per la mort del 
castellà a Catalunya. Aquest 
home té l'habilitat de fer-me 
sortir de casa com una moto, i 
avui, a més, optimista, perquè 
segons em diu Catalunya és 
quasi monolingüe... en català! 

Així, el fet que al bar de 
sempre em preguntin “^Qué te 
pongo?” i que els diaris que 
corrin per allà siguin El Pe- 
riódico -l'edició en castellà- i El 
Mundo Deportivo -l'edició en 
castellà, no n’hi ha d’altra- em 
mosqueja una mica, però no 
em desanima perquè a la ràdio 
torno a sentir el Federico insis¬ 
tint en la seva tesi. 

De camí al metro m’aturo a 
La Caixa, que en totes les 
sucursals té el cartell bilingüe (o 
sigui, que és també Caja de 
Pensiones y Ahorros de Bar¬ 
celona) i demano que si us plau 
m’envïin les cartes en català 
perquè des de fa un temps les 
rebo en castellà (suposo que 
per mala sort). Em crida 
l’atenció la nova botiga de Quo 
Viatges de la cantonada (viat¬ 
ges en català!) i em destrempo 
en llegir totes les ofertes en 
castellà. Necessito una nova 
dosi de Federico. 

Quedo per dinar amb un 
amic. Al restaurant, demano la 
carta en català i em diuen que 
l’estan fent. Ospa tu! Em van dir 
el mateix fa tres mesos! De¬ 
cidim anar al cine. Les que 
estan en versió original només 
tenen subtítols en castellà i 
l’oferta de doblades al català es 
limita a Doraemon, el gladiador 
i Garfield... Res, no hi ha 
manera, i per anar al teatre no 
tenim calés. Millor anar a 
caseta i relaxar-nos escoltant la 
col lecció de CD de música en 
català que m’he muntat a força 
de regirar els racons més 
amagats de les botigues de dis¬ 
cos. Dubto que l’insigne Fede¬ 
rico passegi gaire per Cata¬ 
lunya perquè el que jo visc no 
es correspon amb el que ell 
explica. Aquesta nit, per som¬ 
niar, em posaré les cintes amb 
els seus millors moments... 

Meritxell 


GUILLEM SÀNCHEZ - SANTS 

De moment l’única informació 
de la qual es disposa és que hi 
ha un expedient administratiu 
obert pel Districte en el qual 
s’acusaria l’Arran de no ser 
una associació cultural sinó un 
“bar musical”. Aquest tipus 
d’expedients es poden recórrer, 
però la resolució del recurs 
pertoca al mateix Ajuntament. 

Sembla que tot va co- 


ÀLEX TISMINETZKY - ZONA FRANCA 

La multinacional Philips ha fet 
públic les darreres setmanes el 
millor balanç econòmic anual 
de les darreres dècades (de mi¬ 
lions d’euros de benefici) en ple 
procés de desmantellament de 
la producció europea, que in¬ 
clou les dues sucursals catala¬ 
nes Làmparas Z i Miniwatt. 
Philips ha anunciat que “moder¬ 
nitzarà” la seva producció em¬ 
portant-se les empreses als paï¬ 
sos del sud-est asiàtic, on no 
existeixen els drets socials i els 
salaris són més baixos. 

L’empresa d’electrodomès¬ 
tics va arribar a tenir als anys 70 
més de 10.000 treballadors a les 
seus de la Zona Franca i plaça 
Espanya (de Barcelona), a Sant 
Boi i a l’Hospitalet, però en l’ac¬ 
tualitat només contracta uns 500 


mençar el dissabte 15 de gener 
quan un grup d’antiavalots de 
la Guàrdia Urbana barcelonina 
(coneguts com a UPAS) co¬ 
mandats per policies de paisà 
(també municipals) van entrar 
sense cap tipus d’ordre judicial 
al local de l’associació. L’ex¬ 
cusa va ser que buscaven uns 
nois a qui acusaven d’haver re¬ 
alitzat una pintada al mateix 
carrer Premià. Els joves, la ma¬ 
joria menors, van acceptar sor- 


treballadors catalans, nombre 
que pot disminuir dràsticament 
en els propers mesos. 

A Làmparas Z, de l’Hospita¬ 
let, la direcció ha presentat un 
expedient de regulació d’ocupa¬ 
ció (ERO) que pretén acomiadar 
els propers mesos els 164 treba¬ 
lladors; el Comitè d’Empresa i la 
multinacional estan negociant 
per tal d’augmentar les indemnit¬ 
zacions que cobraria cada treba¬ 
llador per dia treballat. 

A Miniwatt, de la Zona Fran¬ 
ca, en canvi, la multinacional 
està portant a terme un procés de 
prejubilacions anticipades i de 
nul·la contractació de nou perso¬ 
nal des de fa més d’una dècada; 
el resultat ha estat una davallada 
dels 600 treballadors que tenia fa 
10 anys als actuals 316 que con¬ 
formen la plantilla. El Comitè, en 
aquest cas, s’ha posicionat clara- 


tir i identificar-se, i se’ls van 
requisar alguns esprais. L’ac¬ 
tuació, però, va començar a 
sortir-se de mare a causa de la 
prepotència dels agents muni¬ 
cipals, que van amenaçar tre¬ 
balladors i socis de l’associa¬ 
ció i van estar realitzant foto¬ 
grafies a la nombrosa gent que 
va a sortir al carrer per obser¬ 
var l’actuació dels agents. Cal 
recordar que es tenia present el 
cas succeït a Gràcia una setma- 


ment en contra del tancament de 
la seu i del desmantellament in¬ 
dustrial de la zona, i ha anunciat 
mobilitzacions si la multinacio¬ 
nal decideix aplicar un ERO. 

Miniwatt de la Zona Franca 
compta amb un extens historial 
de lluita obrera, que té els seus 
orígens en una vaga de dos me¬ 
sos l’any 1975 que va conformar 
un primer comitè d’empresa en¬ 
tre càrregues de la Guàrdia Civil 
dins la mateixa seu de Sant Boi, 
detencions i tortures als sindica¬ 
listes, i una extensa lluita que va 
unificar els treballadors en de¬ 
manda d’unes condicions labo¬ 
rals i salarials dignes. Actual¬ 
ment s’enfronten a una política 
empresarial de liquidació del pa¬ 
trimoni industrial i el Comitè 
d’Empresa ha anunciat que no 
negociarà el tancament. El mes 
passat es van reunir amb el nou 


na abans, en què tres joves van 
ser detinguts i apallissats per 
agents d’aquest cos policial. 

Finalment un dels joves va 
ser detingut, tot i que la pres- 
sumpta realització d’una pinta¬ 
da no és en cap cas un delicte, 
sinó una falta per la qual no et 
poden detenir, però un cop dins 
de comissaria el van acusar de 
portar haixix i li van canviar 
l’acusació per una altra contra 
la salut pública. 


conseller del tripartit, Josep Ra- 
né, a qui van sol·licitar expro¬ 
piar i nacionalitzar Miniwatt en 
cas que Philips decidís tancar¬ 
ia. El govern de la Generalitat, 
però, els va respondre negativa¬ 
ment, aconsellant-los “que es 
treguessin aquestes idees del 
cap” i avisant-los que signarien 
l’ERO empresarial si aquest es 
presentava. 

Davant d’aquesta situació, 
en Juan Montero, del Comitè 
d’Empresa de Miniwatt, ha 
anunciat que no tenen la intenció 
de negociar el tancament de 
l’empresa “mentre hi hagi un sol 
treballador que vulgui mantenir 
el seu lloc de treball” i ha fet una 
crida al moviment obrer i a la 
resta de moviments socials per 
“defensar les nostres empreses, 
per no transformar Catalunya en 
un desert industrial”. 


Philips desmantella les seves 
seus catalanes 


[ 


Les sucursals de la Zona Franca de Miniwatt i Làmparas Z 
han passat en els darrers 20 anys de 10.000 treballadors a 
poc més de 500 


1 [ 


Malgrat tenir enormes beneficis, la producció es trasllada a 
països on no existeixen els drets socials i els salaris són 
més baixos. 


] 

Es presenta el Punt dlnformacié sobre 
Estrangeria de Sants 


[ Una xerrada sobre la immigració d’abans i la d’ara va 
donar peu a la reflexió i el debat 

GEMMA P.A. - SANTS 

L’acte sobre immigració organit¬ 
zat pel col·lectiu Construint el di¬ 
vendres 28 de gener va tenir molt 
bona acollida. Al Centre Social 
de Sants gairebé no s’hi cabia i 
l’expectació era màxima davant 
totes les intervencions. Primer, 
es va projectar un curt que reco¬ 
llia les darreres mobilitzacions 
dels immigrants. Després es va 
presentar el Punt d’Informació 
sobre Estrangeria que fa poc s’ha 
obert al Centre Social i, final¬ 
ment, va arribar el torn de pa¬ 
raules dels immigrants. Una ron¬ 
da d’experiències va mostrar 
com la immigració dels anys 60 i 
l’actual tenen més similituds que 



diferències: deportacions 
si no tens treball, habitat¬ 
ges infrahumans, la sen¬ 
sació de ser una merca¬ 
deria més... El cicle es 
repeteix perquè el capita¬ 
lisme ho necessita, i no¬ 
més es pot trencar mit¬ 
jançant l’organització i la 
lluita. Per això es va fer 
una crida als joves i Unes 100 persones assistiren a lacte 
autòctons a unir-se a la 
lluita dels immigrants. 

També va ser un moment 
per denunciar la línia continuis- 
ta del PSOE respecte de l’antic 
govern en matèria d’immigra¬ 
ció, i especialment es van de¬ 
nunciar les dures condicions per 
accedir a l’actual procés de re¬ 


gularització, que, a més, deixa 
en mans dels empresaris la pos¬ 
sibilitat de legalitzar les perso¬ 
nes. I justament això no els in¬ 
teressa perquè mantenir perso¬ 
nes en la contradicció de la 
il·legalitat és el que els permet 
tenir-les explotades, primer als 


la Burxa 

immigrants, i després als matei¬ 
xos autòctons. És per això que 
des del Punt d’Informació sobre 
Estrangeria de Sants es pretén 
informar els immigrants de les 
possibilitats d’accedir a la lega¬ 
litat i avançar en la lluita dels 
drets socials per a tothom. 


les vies, un cop més 


Carbó per a la precarietat 



El carbó deixat al terra davant de La Caixa com a acusació per la precarietat que genera 


GUILLEM SÀNCHEZ - SANTS 

La Nit de Reis d’enguany va 
comptar amb una curiosa versió 
de la tradicional cavalcada. Un 
grup de militants del col·lectiu 
independentista Endavant van 
convertir-se en Reis Mags per 
unes hores i van decidir portar 
regals als qui durant la resta de 
l’any ens obsequien amb preca¬ 
rietat. Així, tres entitats bancà¬ 


ries (dues de La Caixa i una al¬ 
tra del Banco Santander) i una 
immobiliària (Antara) de la ca¬ 
rretera de Sants van rebre la se¬ 
va ració de carbó mentre uns 
cartells les denunciaven com a 
responsables de la creixent pre¬ 
carietat laboral i social que pa¬ 
teixen àmplies capes socials. 
L’espectacle, digne de ser vist, 
atreia els vianants curiosos que 
passaven per allà. 


ROSER BENAVENT - SANTS 

La reconstruïda Coordinadora 
d’Urbanisme va presentar-se da¬ 
vant l’Ajuntament el 26 de gener. 
Com no podia ser diferent, davant 
l’estupor dels presents, els tècnics 
municipals van començar a des¬ 
granar les desgràcies que estan a 
punt de caure’ns a sobre: les obres 
per fer més espai comercial a l’es¬ 
tació de Sants començaran a en¬ 
vair espais lliures del seu voltant, 
taparan la rampa del carrer Pre¬ 
mià i perjudicaran una part del 
parc de l’Espanya Industrial. 

Pel que fa a la petició de soter- 
rament, reiterada en la reunió per 
la majoria del moviment veïnal, 
no només no la van escoltar sinó 
que sense ruboritzar-se van re¬ 
conèixer que l’estudi d’impacte 
ambiental que recolza la cons¬ 
trucció del calaix per cobrir les 
vies és un document totalment de¬ 
ficient, ja que parla d’un projecte 
de fa anys on ni es recollia el so- 
terrament del tren d’alta velocitat 
(TAV) ni el que els veïns anome¬ 
nen calaix de la vergonya. Per re¬ 
blar el clau, i davant de les pre¬ 
guntes dels veïns, també van re¬ 
conèixer que no saben quan es 


faran els espais verds del voltant 
de les vies (costat mar entre Jocs 
Florals i Badal) ni els equipa¬ 
ments compromesos (edificis au¬ 
xiliars del metro), ja que depenen 
d’altres plans, per exemple que el 
metro arribi al Prat (per a la qual 
cosa no tenen ni data ni pressu¬ 
post en els propers 10 anys). Van 
dir que faran el calaix de ciment 
sobre les vies i res més. Ni tan 
sols no saben quan es farà l’enca- 
laixament de les vies del metro i 
de l’estació de Mercat Nou. A 
banda d’això, al Clot s’ha posat 
de manifest el risc de vibracions 
per als edificis si els túnels van a 
poca profunditat, cosa que ha fet 
mobilitzar els veïns penjant pan¬ 
cartes als balcons. Aquí els tèc¬ 
nics de Barcelona Regional van 
reconèixer que el túnel del TAV 
del voltant dels carrers Jocs Flo¬ 
rals i Sant Jordi anirà emergint per 
posar-se al nivell de l’estació. 
Quan se’ls va preguntar per la po¬ 
ca profunditat i les possibles vi¬ 
bracions no van contestar. Sembla 
que el que no és bo ni per a la Sa- 
grera ni per al Clot sigui bo per a 
Sants. Els veïns planegen respos¬ 
tes legals i mobilitzacions veïnals 
per continuar enfrontant-se al pla.. 


PINZELLADES 


Durant la celebració de Piel 
Espana a la Fira de Montjuïc, un 
dels salons més importants de la 
pell en l’àmbit internacional, es 
va fer una acció de denúncia i de 
defensa dels drets dels animals. 
Malgrat el fred, una cinquantena 
d’activistes es van despullar i van 
desplegar una pancarta a la porta 
del recinte. 


El dilluns 23 va ser de¬ 
sallotjat l’habitatge okupat del 
carrer Vallespir. No hi va haver 
detinguts perquè no hi havia 
ningú a dins. La casa portava 
okupada des del juliol passat. El 
procés judicial ha estat molt 
ràpid i els okupants gairebé no 
s’han pogut ni defensar. 


A les Cotxeres de Sants es 
va celebrar un acte contra la 
Constitució europea el 29 de 
gener, en el qual van intervenir 
Josep M. Terricabras (filòsof), Mi¬ 
ren Etxezarreta (economista), 
Jaume Asens (advocat) i un 
membre de la Plataforma de 
Sants contra la Constitució 
Europea. 

Aquesta plataforma local està 
formada per persones de dife¬ 
rents col·lectius i organitzacions 
del barri de Sants i hi donen 
suport, entre d’altres, el Centre 
Social de Sants, el Casal Inde¬ 
pendentista de Sants, l’Assem¬ 
blea de barri de Sants, Can Vies, 
Endavant, Maulets, Cooperativa 
de Consum Germinal, AJIS, AC 
Arran, AGON, la Cal, etc. Les 
reunions són tots els dijous a les 
vuit del vespre al Casal Indepen¬ 
dentista de Sants (carrer Premià, 
31) i estan obertes a tothom que 
hi estigui interessat. 


A principis de gener, el 
titular del jutjat número 28 de 
Barcelona va arxivar el proce¬ 
diment penal que havia inter¬ 
posat l’Orfeó de Sants contra 
la casa okupada La Breva, de 
la qual l’Orfeó n’és propietari 
legal. 

V_ 

ESPECIAL CONSTITUCIÓ \ 



Li iJnjij-i tannUrt la« iííh>iiiwi. «ttut t ^iiíníj <f i&wirt to* 
ffWfflhw, L* Un« ÍW*U#4 E| ÍW iu ÇuNrfiJ <í V I* 

Bfpwarracúfl v & dGsamjfla óoi pclmncna cultural flwopH. 

Articulo 1-3 dc la Constitución Europea 


El govern ens ensenya bonics articles de la proposta d’euroconstitució 
presentats per personatges populars. Com quedaria si personatges 
beneficiats per la Constitució presentessin articles no tan bonics i molt 
més preocupants? Aquí en tenim uns exemples. 



Set voltes rebel 

Cesk Freixas 




El dia que giri una cantonada 
i la gent em regali un somriure, 
el dia que l’última bala 
vulgui arrencar l’ànima a un innocent, 
aparta’t, vigila, amb compte... Maleïts assassins! 

El dia que giri una cantonada 
i la gent em regali un somriure, 
el dia que l’última bala 
vulgui arrencar l'ànima a un innocent... 

Fusells que maten la gent i a més les paraules. 
Jo sé que si avui estic boig el món ho està més! 

Una vida, una història, 
i un món que gira i gira. 

Un somriure, imagina 
un món sense injustícia. 

Una vida, una història 
i un somriure que imagina. 

He escollit ser un xic rebel 
i amb paraules rebel ïar-me. 

Potser la veu de la protesta 
com vidres que es claven en la veritat. 
Allende presidente, Guevara, Víctor Jara... 

Fusells que maten la gent i a més les paraules. 
Jo sé que si avui estic boig el món ho està més. 

Una vida, una història, 
i un món que gira i gira. 

Un somriure, imagina 
un món sense injustícia. 

Una vida, una història 
i un món que gira i gira. 

Un somriure, imagina 
un món sense injustícia. (x2) 



D’acord, ja ho entenc, abans s’anomenaven serveis públics, però “servicios de 
interès económico general” permet privatitzar-los sense fer massa escarafalls, no? 
I, atenció: la UE no garantirà activament l’accés a aquests serveis, només els 
“reconeixerà i respectarà”, així com qui et fa uns copets a l’esquena... 



T&da persona tiene tfefeòhó a fràbajar . 

Tocfo tfEibEl·jaíkurtiene dareefro a la limitat ion de la duradòn màxima de i 
trabajoy s penodos d& descanso diarios y semanates, asi como a up 
període dc vaco doncs a uuales. retri buidas 

Articulo 11-751 y 11,91,2 de Fa Constituciòn Europea 


Es té dret a treballar, és clar, encara que sigui gratis. La Constitució espanyola 
va més enllà: “[...] derecho al trabajo [... ] y a una remuneración suficiente para 
satisfacer sus necesidades”. Però el que sí que garanteix és un horari, encara que 
sense determinar els límits... Per exemple: 18 hores diàries, sis dies a la semana 
amb un dia de vacances a l’any i ja es compleix l’euroconstitució. 


Arno nio. traba jador 



Sarçefttü flonos y Tritlos 


Los Estüoos míefnbros se comprometen 3 wmr progressem enle sus 
eawdttadeg mi S ta res , Se crea una Agencia en el ambito del desarrolFo de las 
capacidadcs de defensa, Fa iovcsligación, ta adqiMiòn y ei armamento 
(Agencia Europea de Defenia). 


Artitu los 1,41. jgg la Constítucion Europea 


Això, això, a gastar en armament que ens sobren els diners! 

Ni educació, ni sanitat, ni habitatge, ni tonteries: Armes! Això és el que 
interessa als ciutadans! 

(parèntesi) 


les parets 
parlen... 




Sant Andreu. Del palomar 
no marxem!!!! 2002 


Fermin Muguruza 
Kontrabanúa 


DVD + CD 
Metak 



Que Fermin Muguruza és un creador 
incasable ja ho sabiem. També 
sabíem que és capaç de ficar el cap 
en qualsevol àmbit artístic i la seva 
dilatada experiència en diferents 
projectes i bandes així ens ho 
demostra. Aquest cop, després 
d’anunciar la seva retirada dels 
escenaris, ens torna a sorprendre 
amb una mena de recull de la seva 
darrera etapa en solitari amb un CD 
de rareses (entre les quals la cançó 
que apareix al segon volum editat pel 
Centre de Documentació de l’Arran 
Cultura de Resestència) i un DVD 
amb videoclips i concerts en directe 
arreu del món. Tot en aquest DVD val 
la pena, però si teniu oportunitat de 
veure-ho, no us perdeu els concerts al Japó i 
l’entrega dels premis Onda a Madrid perquè no 
tenen desperdici. Una veritable joia, aquest treball 
que ell mateix ha dirigit de principi a fi. Desitgem 
que no s’acabi la corda i que no oblidi els escenaris 
per sempre... 


BRIGADISTAK 




Jo també sóc catalana 


Aquest és un relat senzill, emotiu i pedagògic sobre com se 
sent una immigrant de segona generació. Najat arribà a 
Catalunya amb vuit anys, i aquest viatge li canvià la vida fins 
al punt que ja mai més tornaria a ser la nena que va marxar 
del Marroc. Atrapada entre un país on ja no podria tornar i un 
altre que l’adopta sense deixar de recordar-li que és 
estrangera, Najat explica com es viu la identitat, la religió, la 
llengua i la feminitat sense voler renunciar al que és ella ni, 
per això, resignar-se a ser sempre una ciutadana de segona. 
Una lectura molt recomanable per entendre tota la gent que 
ja és més d’aquí que immigrant i deixar-se de mirar tant el 
melic cultural. Últim apunt: la majoria de marroquins residents 
aquí són amazigs, cultura oprimida per l’àrab oficial, i entenen 
la realitat catalana molt millor del que ens podríem imaginar; 
és una dada a tenir en compte. 

GUILLEM SÀNCHEZ 


Whisky 


Najat El Hachmi 
Ed. Columna 


Najat El Hachmi 

JO TAMBÉ 
SÓC CATALANA 



Pablo Stoll y 
Juan Pablo Rebella 


Coproducció ben recomanable entre Uruguai, Espanya, Alemanya i Argentina, 
dirigida pels uruguaians Pablo Stoll y Juan Pablo Rebella. És la història d’una 
vida trista, una oda a la misèria més descarnada, una misèria íntima, cultural. 

Un madur jueu fabricant de mitjons rep la visita del seu exitós germà. Per 
tal de no mostrar la penúria de la seva vida, el protagonista demana a una tre¬ 
balladora que es faci passar per la seva muller, situació que durà a posar de 
manifest, encara més, el patetisme de l’existència del pobre home. Un pèl len¬ 
ta i força descarnada, mostra la impotència existencial de l’home per oblidar 
el que ha aprés i per trencar amb la rutina. 

IOL 


Subscriu-te a 

la Burxa 

Les subscripcions a la Burxa acompliran dos 
objectius: fer-la arribar allà on la 
seva distribució no arriba i ajudar 
econòmicament al seu manteniment. 

Es pot fer de diverses maneres: 
mitjançant correu convencional, per domiciliació 
bancària o manualment. 

Així que ja saps. 



DOMICILIACIÓ BANCÀRIA 


Nom_ 


Cognoms 

Carrer i número 

Codi Postal 

Població 

Telèfon 

DNI 


Subscripció anual 


Col -laboració anual 


Aportacions 

per rebre 


amb 


voluntàries a 

la Burxa 


la Burxa 


la Burxa 

. 9 euros 


. 18 euros 


j—- euros 

□ 


□ 


1—1 (escriure amb claretat) 

(1.500 ptes.) 


(3.000 ptes.) 




Caixa/Banc 


Adreça 


Població 


Nom del titular 


CODI ENTITAT 

□□□□ 

CODI SUCURSAL 

□□□□ 

CODI SEGURETAT 

□□ 

NÚM. DE COMPTE 

□□□□□□□□□□ 

es prega que entregueu fins a nova ordre els rebuts que presentarà La 

Burxa 


Data 

Signatura 




Cinema 

Què és la Constitució europea? 


El proper 20 de febrer tindrà lloc el referèndum 
sobre la Constitució europea convocat per l’Estat 
espanyol. Després de mesos de debats interns, els 
principals partits i sindicats ja han pres posicions; 
els diaris han repartit la Constitució i, des de fa 

PLATAFORMA SANTS CONTRA 
LA CONSTITUCIÓ EUROPEA 


setmanes, una campanya institucional ens 
informa per boca d’en Cruyff o d’en Loquillo sobre 
el tractat que hem de votar; campanya que ha 
estat censurada per la Junta Electoral Central per 
vulnerar els preceptes d’imparcialitat exigits. 



D’ON VENIM 


Yolanda Gonzàlez 
25 anys després 

Yolanda Gonzàlez era una jove 
de 19 anys, representant de la 
Coordinadora d’Estudiants i 
militant del trotskysta Partit 
Socialista dels Treballadors. 

A finals dels anys 70 i 
durant els primers mesos dels 
80 el món estudiantil es 
trobava en peu de guerra 
contra la Llei d’autonomia 
universitària i l'Estatut de 
centres docents de secun¬ 
dària. Les jornades de lluita es 
succeïen i al desembre del 79 
s’havia realitzat una vaga 
general a tot el sistema educa¬ 
tiu. A més, la mort de dos 
estudiants, Emilio Martínez i 
José Luis Montanés, per “trets 
a l’aire” en una manifestació 
obrera va acabar d’escalfar els 
ànims i una nova vaga general 
es va estendre per tots els 
centres de secundària. 

La resposta a tota aquesta 
agitació no es va fer esperar, i 
la nit de l’l de febrer un 
escamot del Batallón Vasco- 
Espanol va segrestar Yolanda 
de casa seva, al barri madri¬ 
leny d’Aluche. El seu cadàver 
va apareixer l'endemà. Era el 2 
de febrer de 1980, la transició 
ja estava resolta i l’Estat 
espanyol era una “democràcia 
homologada”. 

Els seus assassins mate¬ 
rials (els intel·lectuals mai es 
van conèixer) eren gnacio 
Abad i Emilio Hellín , militants 
del partit ultradretà Fuerza 
Nueva. Durant el judici es van 
demostrar les seves connexi¬ 
ons policials. I de fet, tot i tenir 
condemnes de 43 anys, aviat 
van gaudir de permisos peni¬ 
tenciaris. En un d’aquests 
Hellín es va fugar al Paraguai i 
va caldre una intensa 
campanya de més de 9 anys 
perquè l’Estat espanyol en 
sol licités l’extradició i tornés a 
la presó. El tercer grau se li va 
concedir el 1993, amb menys 
de 10 anys complerts. 

El 5 de febrer, Lluita Inter¬ 
nacionalista i el PRT celebren 
un homenatge a Yolanda i 
contra l’oblit a l’Ateneu La 
Torna, a Gràcia (c/ Sant Pere 
Màrtir, 37). 

GUILLEM SÀNCHEZ 
--- 


Malgrat que fa temps que se’n par¬ 
la, les enquestes encara diuen que 
un 90 % dels ciutadans desconei¬ 
xen el tractat europeu. Però això no 
és estrany si mirem que s’ha elabo¬ 
rat, com tot el procés de construc¬ 
ció europea, d’esquenes a la ciuta¬ 
dania. L’han escrit representants 
estatals escollits a dit i no hi ha ha¬ 
gut un procés constituent sinó pac¬ 
tes entre estats i lobbys empresa¬ 
rials, que han rebutjat totes les de¬ 
mandes fetes des dels diferents 
fòrums. 

La Constitució ha de ser ratifi¬ 
cada per cadascun dels estats mem¬ 
bre de la Unió, per votació parla¬ 
mentària o referèndum; però no¬ 
més 11 han optat pel segon. 
L’Estat espanyol és el primer a ce¬ 
lebrar aquesta consulta i, malgrat 
no ser vinculant, un resultat negatiu 
posaria en dubte la legitimitat del 
nou marc jurídic. Cal destacar que 
un cop aprovada, qualsevol refor¬ 
ma exigirà la unanimitat dels 25 es¬ 
tats membre; és a dir, serà encara 
més intocable que la Constitució 
espanyola. 

D’aquesta manera se’ns dóna 
un text tancat i acabat, sense infor¬ 
mació per entendre’l i interpretar- 
lo, que un cop aprovat blindarà per 
als propers 30 o 50 anys un model 
d’UE tecnocràtica i neoliberal. I és 
que més enllà dels aspectes formals 
o de procediment, aquest tractat té 
altres cares fosques, moltes de les 
quals regulen qüestions centrals de 
la nostra vida, ja que el 70 % de les 
lleis tenen el seu origen en normes 
i actuacions comunitàries. 

La Constitució consagra les ac¬ 
tuals institucions europees: con¬ 
centra el poder en els òrgans menys 
representatius, amb menys control 
democràtic, més vulnerables a la 
pressió dels poders del mercat i que 
no ofereixen vies per a la participa¬ 
ció dels pobles i dels ciutadans. El 
Parlament conserva un paper su¬ 
bordinat, sense poder decisori ni 
capacitat legislativa en els aspectes 
rellevants. També es consagra la 
independència del Banc Central, 
organisme que no hem escollit i 
que estableix la política financera 


dels estats membre. Podem dir que 
amb la consagració de les institu¬ 
cions europees s’allunyen els cen¬ 
tres de poder i de decisió i es difi¬ 
culta el seu control i la participació 
ciutadana. 

Pel que fa al model econòmic, 
es dóna rang legal al model neoli¬ 
beral aprovat amb el Tractat de 
Maastricht, que beneficia les elits 
empresarials i financeres europees 
sota l’excusa de la competitivitat 



amb els EUA. Els criteris que cal 
seguir són el dèficit zero, la lliure 
circulació de capital, l’estabilitat 
dels preus, la competitivitat i el 
manteniment de la convergència 
monetària. Les pobtiques socials o 
ambientals queden subordinades i 
s’afavoreixen les privatitzacions, 
deslocalitzacions i retallades so¬ 
cials. Fent un cop d’ull al tractat 
crida l’atenció veure el contrast en¬ 
tre el gran desenvolupament de les 
mesures econòmiques i la descrip¬ 
ció genèrica de les socials, ambien¬ 
tals i dels drets fonamentals, alguns 
dels quals (salut, alimentació, habi¬ 
tatge o un salari suficient) ni s’es¬ 
menten. Queda clar que els drets de 
les empreses deixen en un segon 
pla els de les persones. 

Un aspecte sobre el qual més 
s’ha parlat, si més no aquí, és el no 
reconeixement de la plurinaciona- 
btat de la Unió. No es recull el dret 
a l’autodeterminació, ni es dedica 
cap esforç a protegir els drets jurí¬ 
dics, culturals i lingüístics dels po¬ 
bles. Alhora defineix com a fun¬ 


cions essencials dels estats “garan¬ 
tir la seva integritat territorial i sal¬ 
vaguardar la seguretat interior”. 

Malgrat que sempre s’ha vol¬ 
gut donar la idea d’una Europa de¬ 
fensora de les llibertats i la pau, 
aquestes no són ben bé les direc¬ 
trius de la política exterior i de se¬ 
guretat. Com va avançar Solana, 
“cal desenvolupar una estratègia 
que afavoreixi la intervenció ràpida 
i contundent”. Aquest és un dels 
objectius prioritaris i per això els 
estats membre es comprometen a 
millorar les seves capacitats mili¬ 
tars, es creen l’Euroexèrcit i 
l’Agència Europea d’Armament, 
Investigació i Capacitats Mihtars, 
destinada a augmentar la rendibili¬ 
tat de les despeses militars; a més, 
es potencia la definició d’una polí¬ 
tica de seguretat comuna i es man¬ 
tenen els llaços amb l’OTAN. No 
es renuncia a la guerra com a ins¬ 
trument, i es preveu la intervenció 
armada en d’altres països per supò¬ 
sits tan poc clars com el terrorisme. 
En l’àmbit intem també s’assumei¬ 
xen polítiques restrictives de les lli¬ 
bertats civils en nom de la segure¬ 
tat i de la lluita antiterrorista. 

Després del que s’ha exposat 
queda força clar que la ratificació 
de la Constitució europea suposarà 
una limitació important dels drets 
civils, socials, nacionals i polítics i 
representarà un retrocés amb rela¬ 
ció a les legislacions vigents (ja 
prou limitades). Diferents col·lec¬ 
tius i entitats han constituït la Cam¬ 
panya dels Països Catalans contra 
la Constitució Europea, que treba¬ 
lla des de fa més d’un any i mig per 
difondre quin model d’Europa 
s’està construint i per expressar el 
rebuig a aquesta Constitució. Dins 
d’aquest marc, a Sants, una sèrie 
d’entitats veïnals, juvenils, pobti¬ 
ques i culturals hem constituït la 
Plataforma Sants contra la Consti¬ 
tució Europea per difondre les con¬ 
seqüències que pot significar-ne 
l’aprovació el proper 20 de febrer 
en la vida dels i les santsenques. 
Direm no per fer una aposta valen¬ 
ta per una altra Europa, la dels po¬ 
bles lliures i la dels drets socials. 

Per a més informació: www.- 
noconstitucioeuropea.pangea.org 


B* 


EL RACO DEL CASAL 


El doble repte de 
la immigració 

Els Països Catalans, nació sen¬ 
se Estat i desposseïda de ca¬ 
pacitat real d’autogovern, tenim 
en l’actualitat un doble repte re¬ 
ferent al fenomen migratori. 

D’una banda, el repte de 
saber i voler assimilar aquesta 
important bossa de treballa¬ 
dors, sovint sense drets socio- 
laborals i protagonistes de 
l’economia submergida. Aques¬ 
tes persones, si no s’integren, 
veuran amb estranyesa el nos¬ 
tre conflicte nacional i fomen¬ 
taran la divisió cultural entre els 
espanyols i els altres, cosa que 
farà que la catalanitat esde¬ 
vingui un mode regional de la 
hispanitat i facilitarà que gua¬ 
nyin terreny els discursos de¬ 
magògics que relacionen el re¬ 
trocés del català en l’àmbit urbà 
amb els nouvinguts, i no pas 
amb la deixadesa dels gover¬ 
nants o amb la manca d’estruc¬ 
tures pròpies que puguin vehi- 
cular aquestes persones amb 
una realitat pròpia del país on 
han vingut a viure. 

És per això que si els i les 
immigrants no veuen en l’inde¬ 
pendentisme un agent polític 
revolucionari en defensa dels 
seus drets, mai no faran seu el 
projecte de construcció nacio¬ 
nal, i altre cop, com en la dèca¬ 
da dels seixanta, ens trobarem 
amb un contingent humà aliè al 
projecte nacional català. 

L’altre repte, igualment im¬ 
portant, és el de fer entendre al 
nostre entorn directe els seus 
problemes i combatre amb ar¬ 
guments la demagògia dels 
xenòfobs i racistes. 

Ningú emigra perquè sí, 
cap persona abandona el lloc 
on va néixer si no és com a 
conseqüència d’una de les 
múltiples desgràcies del sis¬ 
tema en què ens ha tocat viure. 
La fam, les guerres, les dicta¬ 
dures, l’explotació, la deser- 
tització i sobretot la faula d’un 
món millor a escassos quilò¬ 
metres són massa temptaci¬ 
ons, suficients perquè cente¬ 
nars d’ells estiguin disposats a 
deixar-hi la vida, ja sigui en una 
patera o dins d’un camió de 
mercaderies. 

CASAL 

INDEPENDENTISTA 

ESPAI DE SEXUALITATS 


Sexe anal 

El sexe anal és una pràctica 
sexual. El sexe anal dóna 
plaer. El sexe anal ha estat i és 
tabú i porta incorporades una 
sèrie de creences i prejudicis. 

Hi ha persones que, mal¬ 
grat no haver-lo practicat mai, 
tenen recels i fins i tot fòbia. 
Quina és la raó? Hi ha perso¬ 
nes que el practiquen i hi tro¬ 
ben plaer però que no ho diuen 
públicament. Què els ho impe¬ 
deix? 

Les raons no les hem de 
buscar només en l’esfera indi¬ 
vidual sinó en com se’ns 
transmet allò que està bé i allò 
que està malament en el sexe. 
La sexualitat és una cons¬ 
trucció i, com a tal, determina 
directament les nostres idees i 
les nostres vivències de la 
sexualitat. Aquest fet determi¬ 
na que les pràctiques rela¬ 
cionades amb la reproducció 
siguin les que relacionem amb 
la intimitat, la tendresa, l’amor, 
la profunditat dels sentiments 
vertaders... “Fer l’amor” es 
refereix exclusivament al coit 
vaginal. Aquestes són cre¬ 
ences socials que no forçosa¬ 
ment són certes. L’expressió 
dels sentiments i les pràc¬ 
tiques sexuals haurien de ser 
eleccions personals. 

Així, en quin context po¬ 
dem incloure el sexe anal? La 
frase “Que et donin pel cul” ens 
deixa ben clar que se’ns desit¬ 
ja una cosa desagradable. Ai¬ 
xò cala en el subconscient i 
contamina les vivències i les 
omple de prejudicis. És evident 
que aquesta pràctica no 
només no està associada a la 
reproducció sinó que està 
exclusivament lligada al plaer. 
Per això és considerada sexe 
brut o dolorós , construccions 
des dels prejudicis i que reflec¬ 
teixen un model de sexualitat 
sexista i homofòbica. 

Les pràctiques sexuals no¬ 
més haurien d’estar lligades a 
la decisió lliure de realitzar-les 
i amb el plaer, és qüestió d’ex¬ 
plorar els nostres gustos i pre¬ 
ferències. Gaudiu-ne! 

CREACIONPOSITIVA@ 

ERESMAS.NET 

Contra la repressió... 
anem a fer un Tomb 


[ És força habitual llegir als mitjans de 
comunicació alternatius notícies sobre la 
repressió cap als moviments socials. Última¬ 
ment fins i tot els mitjans més oficials també 
se’n fan ressò. I és que la repressió cada cop 
és més notícia, perquè davant el creixement i 
la consolidació d’un espai social de caràcter 


anticapitalista i antisistema una de les prime¬ 
res respostes de l’Estat (quasi un moviment 
reflex) és augmentar la repressió, tant 
quantitativament com qualitativa. Les altres 
respostes serien la integració i la marginalit- 
zació, però aquestes hauran de ser matèria 
per a altres articles. 



COMISSIÓ ANTIREPRESSIVA DE SANTS 

No és casual que en els darrers 
anys les campanyes antirepressi- 
ves dels moviments socials hagin 
anat a més, en nombre i sobretot 
en la gravetat de les denúncies ex¬ 
posades. 

Així, per primer cop des de la 
despenalització de la insubmis- 
sió, hem viscut com s’han em¬ 
presonat persones per motius 
polítics, a banda dels casos rela¬ 
cionats amb banda armada. 
També ha tornat la tortura, al 
marge del típic maltractament 
per part d’un policia espe¬ 
cialment violent, com a pràctica 
premeditada i estudiada dirigida 
a aconseguir fins polítics (des de 
l’obtenció d’informació a la 
desmoralització del detingut). 

El cas més recent, a la comissa¬ 
ria del Districte, es relatava al 
número 80 de La Burxa. 

Posar el moviment a la defen¬ 
siva 

Tot aquest salt, sobretot qualita¬ 
tiu, encara que també quantita¬ 
tiu, no té gaire a veure amb el go¬ 
vern del PP, ni amb la delegada del 
govem García-Valdecasas, ni amb 
l’aprovació del nou Codi Penal, 
encara que siguin elements que ha¬ 
gin plasmat concretament les no¬ 
ves polítiques repressives. En rea- 
btat, sigui quin sigui el partit polí¬ 
tic encarregat de gestionar el 
capitalisme, la repressió contra la 
seva oposició segueix immutable, 
deixant de banda que agafin més 
volada altres sistemes de domesti¬ 
cació com ara la integració. 

El cas és que a hores d’ara és 
evident que la repressió ha aconse¬ 
guit posar el moviment a la defen¬ 
siva, amb tota una generació de 
militants amb antecendents judi¬ 
cials, molta gent “cremada” i que 
ha forçat a fer una quantitat de fei¬ 
na antirepressiva immensa, per a la 
qual no hi ha ni la infraestructura, 


ni la maduresa ni el teixit social 
suficients per dur-la endavant. 

Construint una nova consciència 
antirepressiva 

També és cert, però, que fruit de la 
lenta però real maduració del mo¬ 
viment es va creant una estructura 


antirepressiva de nova fornada. 
Composta per un conjunt de col- 
lectius locals i sectorials, té volun¬ 
tat de crear projectes duradors, que 
tinguin capacitat d’acumular expe¬ 
riència, coneixements i recursos. 
Es volen començar a trencar les 
dinàmiques de resposta cas per 
cas, on simplement es lluita contra 
un cop repressiu concret sense 
construir una estratègia continuada 
ni cap tipus de treball constant. 

Un nou espai es consolida 

Podríem dir que l’avantpassat im¬ 
mediat d’aquest nou moviment és 
el col·lectiu Suport, nascut arran 
dels empresonaments del 12-0 de 
1999, però que es dissolgué per 
falta de gent disposada a tirar-lo 
endavant i de sinergia amb el mo¬ 
viment al qual en principi havia de 
defensar. Un any i poc més tard 


nasqué, després de les detencions 
d’en Zigor i en Diego, el col·lectiu 
Rescat, que s’ha convertit en un 
referent de lluita en favor dels pre¬ 
sos polítics i ha demostrat una gran 
capacitat per organitzar-se i man¬ 
tenir en el temps tota la infraes¬ 
tructura necessària en una lluita 
tan complexa i desgastant com 
és el suport a presos. 

Paral·lelament s’han anat 
constituint grups en l’àmbitl lo¬ 
cal a Terrassa, Girona i Sants, 
per posar alguns exemples, amb 
tot el que suposa per a un movi¬ 
ment local destinar militants ex¬ 
clusivament a la lluita antire¬ 
pressiva i que dóna una idea de 
la importància i especialització 
creixent d’aquestes tasques. 

Tots aquests esforços con- 
fluiren el juny del 2003 a l’En¬ 
contre de Col·lectius i Movi¬ 
ments Socials celebrat a les Cot¬ 
xeres. Allà, la gent que vam 
participar a la taula antirepressi¬ 
va vam començar un lent però 
continuat esforç de coordinació 
que ha desembocat en el Tomb 
Antireperessiu. 

I què és el Tomb AntirepressiuP 

El Tomb és una campanya de dos 
mesos de durada i pensada de for¬ 
ma descentralitzada La idea és que 
passi per tots aquells pobles i ba¬ 
rris on els grups locals tinguin ne¬ 
cessitat de denunciar quelcom, 
però amb un marc unitari que no 
faci oblidar a la gent represaliada 
que formen part d’un vastíssim 
movient de resistència i que si to¬ 
quen algú toquen a tothom. 

El Tomb s’iniciarà a Manresa 
el 19 de febrer i acabarà amb una 
manifestació a Barcelona el 16 
d’abril. Per Sants hi passarà el 5 de 
març amb diferents actes que de¬ 
nunciaran la repressió política des¬ 
tapada amb el cas de les fitxes 
il·legals. 

Anem a fer un Tomb? 



Assemblea veïnal 


El passat 19 de gener, a la sa¬ 
la nova de la parròquia de 
Sant Medir, la Comissió de 
Veïns de la Bordeta va cele¬ 
brar una assemblea adreçada 
al veïnat del barri per parlar 
de la situació dels plans d’ur¬ 
banització de Can Batlló i 
donar a conèixer les darreres 
informacions que la Comis¬ 
sió ha obtingut. 

La convocatòria es va fer 
mitjançant una edició espe- 


El passat 11 de novembre, a 
les dependències del Districte 
de Sant-Montjuic, més de 40 
intervencions varen ésser 
fetes a l’Audiència Pública. 
Preguntes sobre afers que la 
Comunitat Municipal ha deixat 
de fer o que s’acumulen des 
de fa mesos. Fins a tres 
quarts d’onze de la nit (va 
començar a les set de la 
tarda) es van desgranar totes 
i cadascuna de les reivin¬ 
dicacions veïnals sobre la 
nul·litat de les accions a les 
quals a priori el Districte 
s'havia compromès. 

Aquesta manca de 
responsabilitat política, 
aquest menyspreu vers la 
ciutadania... I els veïns i 
veïnes tenim noms i 
cognoms! Perquè quan 
l’Imma Moraleda veu tanta 
gent a la sala diu: "Molt bé, 
tanta gent utilitza aquesta 
Audiència". 

Estem a la Sala 
d’Audiència Pública perquè 
en els temes urbanístics i de 
la política municipal i hi ha 
una total nul·litat admi¬ 
nistrativa per crear espais de 
trobada bilateral entre els 
veïns i veïnes i la mateixa 
corporació municipal. 

Per aquest motiu, des 
d’aquest espai obert a les 
opinions del barri de Sants li 
demanem per favor que 
DIMITEIXI, Sra. Imma Mora¬ 
leda, serà un bé per a tothom. 


COMISSIÓ DE VEÏNS 
DE LA BORDETA 


V. 


La Burxa ofereix un espai publicitari 
per a comerços, bars, locals socials, 
editorials, discogràfiques i d’altres 
que vulguin anunciar-se. 

L’espai es composa de quatre 
anuncis per pàgina de 63’5x60 mm. 
En cap cas els i les anunciants es 
responsabilitzen dels continguts. 
Absteniu-vos entitats bancàries, 
multinacionals i immobiliàries. 

Cada requadre costa 21 D (3.500 
ptes.) i, si se’n volen ocupar dos, 36 D 
(6.000 ptes.). 


arran 


Associació Cultural 



Bar-cafeteria 

Llibreria-distribuïdora 

Centre de documentació 

Serigrafia 

Carrer Premià 20 
08014 Sants BCN 
tel. 93 422 16 13 
www.arran.org 


El Lokal 

Associació 
Cultural El Raval 

llibres 

contrainformació horari: 
revistes matins, de dimarts a 

música divendres de 10.30 a 14h 

samarretes tardes, de dilluns a 

pedaços... dissabtes de 17 a 21 h 


c/de la Cera 1 bis 08001 Barcelona 
Tel: 93 329 06 43 Fax: 93 329 08 58 



ellokal@pangea.org / 
ellokal@sindominio.net 


\ 

EL TEU DENTISTA DEL BARRI 



Dr Marçal Solanas i 
Esquerra 

ODONTÒLEG Col. n°. 2325 


Carrer d'Olzinelles, 96, ler. Tel. 93.332 04 19 
08014 BARCELONA 


e-mail: msolanasdentist@infomed.es 

_ 

L’EDAT MITJANA.... 



Entre crits i insults, la massa 
AVT ocupa els carrers i 
defensa a ultrança la cadena 


Çperpètua. 


El 2005 ja 
suma 4 morts 
a les presons 

Des de l’inici del 2005, quatre 
persones han mort als centres 
penitenciaris de l'Estat es¬ 
panyol. El 8 de gener va morir a 
Granada un pres de 75 anys 
malalt de càncer de còlon. El 
passat 10 de gener un reclús 
que tan sols duia 30 hores a la 
presó, es va suïcidar amb el 
cinturó en una cel·la de 
Villabona, a Astúries. El dia 
després, l’li de gener, un intern 
del psiquiàtric de Fontcalent 
(Alacant) també es suïcidava a 
la seva cel la i, el mateix dia, un 
gadità que duia una setmana al 
carrer, morí de sida a casa. 

Detinguts des 
militars per 
agredir un 
militant gai 

El 13 de gener van ser arrestats 
per la policia municipal de 
Donostia dos homes després 
que diverses persones els 
descrivissin com els autors d’una 
agressió a un altre noi. L’agredit 
resultà ser un actiu militant 
d’Euskal Herria, i els agresors 
resultaren ser dos militars d’una 
brigada paracaigudista d’Alcalà 
de Henares. L’agressió es va 
produir pels carrers de Donostia. 
Per protestar pel fet es va 
convocar una concentració 
silenciosa a Orereta, poble on 
resideix Mikel, que reuní unes 
400 persones. A18 de gener, les 
accions oficials eren la posada 
en llibertat dels dos militars 


Manifestació en homenatge a Xose Tarrio 

[ “Si me preguntaran qué es la càrcel, os respondería sin dudar que es el basurero de un proyecto 
socio-económico determinado, al cual arrojan todas aquellas personas que molestan dentro de la 
sociedad: por eso la càrcel alberga principalmente pobres.” Xose Tarrio 



Manifestació d’homenatge a Xose Tarrio a Barcelona 

GEMMA PARERA ■ BARCELONA 

Xose Tarrio va morir el 2 de ge¬ 
ner en un hospital d’A Coruna, 
després d’haver sortit de la presó 


pocs mesos abans (com a resul¬ 
tat de la pressió exercida des de 
diferents grups de suport) i a 
causa del seu greu estat de salut. 
Tarrio va entrar a la presó amb 


19 anys amb una 
sentència de dos anys 
i mig, però a causa de 
la seva actitut comba¬ 
tiva davant les injustí¬ 
cies i vexacions que 
pateixen els presos s’¬ 
hi va estar 16 anys i 
més de 10 d'aïllament 
(lr grau i FIES). A la 
presó es va conscien- 
ciar de l’opressió que 
exerceix el sistema 
carcerari negant la lli¬ 
bertat i els drets bàsics 
de les persones i desde 
T interior de les pre¬ 
sons va lluitar tota la vida per la 
dignitat de les persones preses i 
per l’anarquisme. A finals dels 
90 va publicar el llibre Huye 
hombre huye , on denuncià les 


condicions de vida a les presons 
i especialment el règim d’aïlla¬ 
ment FIES, una presó dins la 
mateixa presó. 

Com a resposta a la mort de 
Xose Tarrio, juntament amb di¬ 
ferents actes realitzats arreu de 
l’Estat, es va fer a Barcelona una 
manifestació que va recórrer el 
centre de la ciutat des de la plaça 
Universitat fins a la Via Laieta¬ 
na. Durant el recorregut es van 
fer nombroses pintades, es van 
cridar consignes de denúncia 
contra les presons i es van repar¬ 
tir octavetes. També es van tren¬ 
car els vidres d’algunes entitats 
bancàries i, al final, els de les 
seus de CCOO i UGT, en protes¬ 
ta per T encobriment i el recolza¬ 
ment que aquests sindicats do¬ 
nen a carcellers torturadors. 


les UPAS apallissen 
tres joves graciencs 



Acció de denúncia del cas en una roda de premsa de Joan Clos internet 


JOU - GRÀCIA 

Pels volts de les tres de la matina¬ 
da del dissabte 8 de gener, tres jo¬ 
ves graciencs foren detinguts. 
Quan només quedava un grup de 
joves al Casal Popular de Gràcia, 
una dotació de la Guàrdia Urbana 
es va presentar al Casal. Van iden¬ 
tificar un dels joves que marxava 
del local i després d’una llarga 
discussió dos agents van carregar 
contra els nombrosos joves pre¬ 
sents. Més tard, i en carrers allu¬ 
nyats del Casal Popular, van efec¬ 
tuar-se les detencions dels tres jo¬ 
ves a mans d’agents de les UPAS 
(cos antivalot de la Guàrdia Urba¬ 
na creat l’any 1992 arran dels Jocs 


Olímpics). Foren acusats de supo¬ 
sades agressions als agents poli- 
cials. Quan van sortir de la comis¬ 
saria, era molt evident la relació 
que havien patit amb els agents 
policials: cops i hematomes visi¬ 
bles, tres punts al llavi d’un, etc. 
Van manifestar que els cops ha¬ 
vien estat permanents i que els 
van arribar a empènyer emmani¬ 
llats escales avall. L’endemà, 9 de 
gener, 300 persones es van con¬ 
centrar a la plaça Rius i Taulet 
passades les sis de la tarda per 
protestar per les pallisses i solida¬ 
ritzar-se amb els tres joves detin¬ 
guts. Finalment, la concentració 
va donar pas a una manifestació 
pels carrers de la Vila de Gràcia. 



Mobilitzacions per la 
regularització 


REDACCIÓ ■ BARCELONA 

L’església del Pi acollia el dijous 
20 de gener un acte commemora¬ 
tiu del quart aniversari de les tan¬ 
cades d’immigrants del 2001. A 
Tacte, convocat per l’Assemblea 
per la Regularització sense Con¬ 
dicions (ARSC) hi van assistir 
unes 200 persones, majoritària¬ 
ment de les comunitats asiàtiques 
i del Magrib. Les persones que hi 
van intervenir coincidiren a criti¬ 
car amb contundència la postura 
del Partit Socialista que el 2001, 
de l’oposició estant, va donar su¬ 
port a les mobilitzacions i ara, 
des del govern, aplica un regla¬ 
ment que tanca moltes portes. 

El dissabte següent es va con¬ 


vocar una manifestació per la 
regularització sense condicions i 
de denúncia del nou reglament, 
que segons els organitzadors està 
generant una màfia de compra- 
venda de contractes laborals. 
L’acte començà a la plaça Uni¬ 
versitat i s’hi van aplegar unes 
5.000 persones, segons fonts de 
l’organització. 

Aquestes convocatòries s’en¬ 
globaven en les Jornades contra 
la Llei d’Estrangeria d’àmbit es¬ 
tatal. El mateix cap de setmana 
que la manifestació de Barcelona 
se’n feien també a València, Múr¬ 
cia, Madrid, Badajoz i Almeria, 
aquesta última amb una gran par¬ 
ticipació de jornalers immigrants. 


\ 

Floristeria 
Vallespir, 16 
08014 Sants, BCN 
tel. 93 490 29 83 

Què està passant als Païsas Catalans? * 


ÍC En aquest apartat volem apropar-nos a la realitat del nostre passat immediat, de les problemàtiques actuals, tant socials 

país, des de Salses a Guardarmar i des de Fraga a Maó. com ecològiques i econòmiques, i dels moviments populars 

Desde La Burxa volem contribuir a la coneixença del nostre que ens fan avançar. 


Copa Amèrica- València 2007: 
la onin desfeta 


XAVIER GUILLEM 
MILITANT DE MAULETS 


- HORTA 


El gener del 2004, València va ser 
anomenada ciutat seu de la 32a Co¬ 
pa Amèrica. La competició té una 
durada de tres anys. Les preregates 
començaren l’any passat, i conti¬ 
nuaran al maig del 2005 i durant tot 
el 2006. A l’abril del 2007 se cele¬ 
brarà una regata i la final serà entre 
juny i juliol. Serà subvencionada 
per l’Estat, per la Generalitat i l’A¬ 
juntament valencians, pel Banc Eu¬ 
ropeu d’Inversions, i per empreses 
privades de tot tipus. I és que s’ha 
declarat “esdeveniment d’excep¬ 
cional interès públic”, cosa que 
permetrà aplicar suculentes exemp- 
cions fiscals als inversors. És l’ex¬ 
cusa perfecta per finançar amb di¬ 
ners públics (l’Estat invertirà fins a 
500 milions d'euros) i subvencions 
europees projectes que només do¬ 
naran beneficis a les altes societats 
valenciana i espanyola. 

Els guanys estimats per a les 
empreses del sector hoteler i de la 
construcció són de 1.500 milions 
d’euros. L’oferta hotelera augmen¬ 
tarà un 75,3 % durant la celebració 
de l’esdeveniment i l’increment 
dels preus dels pisos pròxims a la 
zona del port ja és una realitat. 
D’altra banda, es crearan 10.000 
llocs de treball, tots treballs tempo¬ 
rals en el sector serveis que seran 
gestionats per Adecco, un dels co- 
patrocinadors junt amb la Ford, 
Nestlé, Endesa i Telefónica. 

De forma directa, els dos eixos 
urbanístics que defineixen el pro¬ 
jecte són l’ampliació de les instal- 
lacions (tant pel que fa a l’estructu¬ 
ra del port com a la comunicació 
amb aquest), i la construcció de 
complexos d’oci, centres comer¬ 
cials i hotels. 

Segons fonts oficials de l’orga¬ 
nització de la competició, compor¬ 
tarà a més un profund canvi urbà 
que afecta l’avinguda de França, la 
Ciutat de les Arts i les Ciències i els 
barris de Natzaret i el Cabanyal (bé 
d’interès cultural que serà arrasat 
per prolongar l’avinguda Blasco 


Ibànez fins al mar). Diuen que així 
acabaran amb nuclis de marginali- 
tat i amb la degradació urbanística. 
És precisament el que s’ha poten¬ 
ciat des de les institucions per re¬ 
duir els preus dels solars i que la 
població veja com a necessaris els 
projectes mafiosoespeculatius pro¬ 
gramats. I és que la Copa Amèrica 
ha esdevingut l’ocasió per als 
ajuntaments i la Generalitat valen¬ 


ciana d’executar per fi projectes es¬ 
peculatius planejats temps enrera i 
continuar potenciant el model de 
turisme salvatge de sol i platja. Ja 
s’havia intentat que la ciutat fora 
seu de l’Expo i, després, que fora 
Ciutat Europea de la Cultura, esde¬ 
veniments que permeten fer trans¬ 
formacions urbanes econòmica¬ 
ment molt i molt suculentes apro¬ 
fitant l’eufòria col·lectiva. 

El 2007, any de les eleccions 
municipals, ja ha esdevingut la da¬ 
ta final de la gran ofensiva especu¬ 
lativa del PP, del sector constructor 
i del tauleller. El gran negoci gira 
al voltant de projectes urbanístics, 
d’oci i d’energia i comunicació. 

PORTS ESPORTIUS 

El País Valencià compta ja amb el 
major nombre de ports esportius de 
T Estat espanyol amb vora nou 
ports per cada 100 quilòmetres de 
litoral, 47 instal·lacions en total. Ja 
s’ha aprovat un pla que preveu 
l’ampliació de nou ports i la crea¬ 
ció de tres més. Tanmateix, són 
sols 18.000 els socis de tots els 


ports esportius al País Valencià. 

PORTS COMERCIALS 

Segons el conseller d’Infraestruc- 
tures i Transports, José Ramon 
García Antón, els quatre grans cen¬ 
tres portuaris del País Valencià du¬ 
plicaran la seua capacitat de merca¬ 
deries, i el trànsit de contenidors es 
triplicarà a mitjà termini, per fer de 
València l’entrada sud de les mer¬ 


caderies cap a Europa. 

Per fer-ho realitat, l’Estat, a tra¬ 
vés del Ministeri de Foment, pre¬ 
veu invertir 282 milions d’euros en 
els ports del País València (tant es¬ 
portius com comercials) aquest 
proper any 2005. Pràcticament la 
meitat dels fons estatals seran des¬ 
tinats a ports dels Països Catalans. 

INFRAESTRUCTURES ENERGÈTIQUES I 
DE COMUNICACIÓ 

El turisme massificat, i sobretot, la 
seua estacionalitat, produeix una 
saturació energètica, ja molt habi¬ 
tual a les comarques alacantines. 
L’increment exponencial de la de¬ 
manda energètica fa necessàries 
noves infraestructures d’obtenció i 
subministrament energètic. Projec¬ 
tes com la línia d’alta tensió de la 
Valldigna o el transvasament del 
Xúquer cap al Vinalopó poden es¬ 
devenir una agressió mortal per a 
les comarques afectades. 

D’altra banda, la construcció 
d’infraestructures de comunicació 
per a turistes d’alt poder adquisitiu 
es projecten arreu, com si el servei 


públic de transport no necessitarà 
inversions. El projecte de l’AVE 
Madrid-València trencarà en dos 
l’Horta sud, per fer quatre trajectes 
diaris. D’altra banda, la futura dàr¬ 
sena per a creuers de luxe de Valèn¬ 
cia modificarà els corrents marins. 

URBANITZACIONS 

Resulta el negoci més rendible al 
litoral dels Països Catalans. Les 
megaurbanitzacions estan prolife¬ 
rant imparablement per tot el nos¬ 
tre territori. El 76 % del litoral del 
País Valencià ja està edificat. 

Aquestes urbanitzacions pro¬ 
dueixen un terrible impacte en 
les poblacions que les pateixen, 
multipliquen el nombre d’habi¬ 
tants i creen una situació caòtica 
per la manca de recursos per ab¬ 
sorbir tanta població. Més encara 
quan van acompanyades de 
camps de golf, piscines o parcs 
temàtics. L’interès institucional 
per la construcció de camps de 
golf resulta insultant. En un dels 
països més secs d’Europa, comp¬ 
tem amb la major concentració de 
camps de golf. Actualment n’hi ha 
20 al País Valencià amb una des¬ 
pesa anual d’aigua per camp de 
500.000 m 3 . Per aconseguir-ho, el 
conseller Rafael Blasco ja ha tret 
una llei per tal que l’aigua dels 
camps de golf siga considerada ai¬ 
gua d’ús agrícola. 

La Copa Amèrica 2007 és, 
doncs, l’oportunitat per fer del País 
Valencià zona d’oci per excel·lèn¬ 
cia, per esdevenir un gran parc tu¬ 
rístic per als europeus, una terra on 
l’agricultura, la pesca i altres for¬ 
mes de producció ja no tinguen ca¬ 
buda, on l’únic futur per a la nostra 
terra siga enriquir polítics i cons¬ 
tructors, on el jovent estigui abocat 
al treball temporal i precari en el 
sector serveis. Malgrat tot, també 
haurà de ser l’oportunitat perquè 
els moviments socials denunciem a 
ulls del món els especuladors que 
es lucren a costa de la nostra terra. 
La lluita antiespeculativa és l’únic 
camí que ens queda. 



Bicicletada de protesta contra la Copa Amèrica el 28 de novembre passat internet 


...I LA SEVA ESGLÉSIA 
CONTEMPORÀNIA 



a CEE (Conferència Episcopal 
Espanyola) fa fàstics a l’ús d’un 
estrany mitjó de làtex 


Neix l’Ateneu 
Popular de 
l’Eixample 

A partir de la unió dels 
col·lectius Gatzara i ACPE, 
aquest mes de gener es va 
poder fer realitat un fet insòlit al 
districte de l'Eixample: el 
naixement d’un ateneu popular. 
L’espai alliberat està situat al 
número 3 del passatge Conradí. 
L’Ateneu, que està obert a joves 
i grans del barri, es planteja 
l’objectiu de construir les bases 
d’una societat d’arrel justa, 
igualitària i respectuosa amb el 
medi. La inauguració es celebrà 
el cap de setmana del 22 i 23 de 
gener amb un seguit d’activitats 
adreçades a tot tipus de públics. 


Protesta 
contra el 22@ 

El passat 20 de gener Miquel 
Barceló, president de 22@ 
BCN, va realitzar la lliçó 
inaugural dels estudis d'in¬ 
formàtica de la Universitat 
Pompeu Fabra. Un grup d’es¬ 
tudiants va accedir a l’auditori 
on es feia l’acte per tal de 
denunciar el que suposa el 
22@; un pla urbanístic 
gestionat per una societat 
publicoprivada que presideix 
Barceló i que només compta 
amb la voluntat de les 
empreses. Es van penjar 
cartells on s’informava sobre 
les empreses que s’instal -laran 
al districte, es van repartir 
octavetes i es va desplegar una 
pancarta contra l’especulació. 




i si hi posem un folre? 


Àssajos dimarts (20h> i divendres {21 ,30h) 
C/Comtes de Bell-Llqc &4 (EscolaL*^ <=. 





























12 


FEBRER 2005 B * 



Rana Partap Singh 

Sikh veí del barri 

“El primer que fem 
quan arriba algú 
és oferir-li menjar” 


ENGANXINES POLÍTICOSOCIALS 


Defensa de la llengua 
asturiana 


Des de 1991 al número 75 del carrer Sangut hi ha el temple 
Nanaksar, un espai de culte per als sikh, una religió nascuda fa 
500 anys al Punjab, a l’índia. Aviat es traslladaran al carrer Rafael 
Campalans, a l'Hospitalet, on han comprat un nou local. Rana 
Partap Singh ens rep a la porta amb molta amabilitat. Té 18 anys, 
viu al barri i és estudiant d’automoció. Ens condueix cap a dins del 
temple. A l’entrada ens descalcem i ens rentem les mans. També 
ens posem un mocador al cap. Passem endins i ens asseiem a 
les catifes del terra. Ens conviden a un te anomenat cha, mentre 
que Rana Partap Singh ens explica la seva activitat. 


GEMMA PARERA I MIREIA MONFORT ■ SANTS 

Ens pots explicar una mica en què con¬ 
sisteix la vostra religió? 

El principal és creure en Déu, ser 
creient. Hem de tenir una vida honrada, 
és a dir, guanyar-te el teu pa, no robar... 
i ser sincer, dir sempre la veritat. Aquí 
hi tenim el llibre sagrat. Nosaltres no 
creiem que és un llibre, sinó que és un 
déu: quan és hivern el tapem amb man¬ 
tes i quan estiu li posem ventiladors. 

I del Punjab què en diries? 

És una regió del nord de l’índia. La ciu¬ 
tat més important és Amritsar. És on hi 
ha més cultura i hi viu més gent. 

Allà la majoria sou sikhP 

Sí, però també n’hi ha que no ho són, 
perquè últimament s’han obert moltes 
fàbriques i ha arribat molta gent de la 
resta de l’índia. El Punjab és una de les 
zones més riques del país. 

Quines activitats feu aquí? 

En principi venim a resar dos cops al 
dia, un al matí quan surt el sol i un a la 
tarda quan es pon, i hi ha qui ve també 
al migdia.. Sempre es dóna menjar, i no 
s’ha de pagar res, és gratuït. El primer 
que fem quan arriba algú és oferir-li 
menjar i si és pobre també se li ofereix 
roba. En entrar aquí us heu hagut de 
descalçar, treure-us les sabates i els mit¬ 
jons, rentar-vos les mans i posar-vos un 
mocador al cap. Això es fa perquè el 
temple és terra sagrada. No es pot entrar 
amb sabates que han trepitjat la brutícia 


del carrer. El mocador és per tapar el 
cabell. N’hi de quatre colors: blanc, ne¬ 
gre, taronja florescent i blau marí. Cada 
color té un significat. Ara, però, hi ha 
més colors, és el que fa la moda. Els 
sikh no ens podem tallar cap pèl del cos 
perquè és un regal de Déu. Llavors ens 
fem un monyo i els homes ens posem 
un pagh (un turbant) i les dones un chu- 
ni (un mocador). 

Veiem que hi ha poques dones... 

És perquè vénen més nois a treballar 
aquí, ja que troben feina al camp i a la 
construcció. A més, les dones per fer la 
mateixa feina cobren menys. És mas¬ 
clista. Al Punjab, en canvi, no hi ha di¬ 
ferència entre l’home i la dona. Aquí és 
on notem la diferència. 

Feu altres activitats de cara al barri? 

Ensenyem balls punjabis a Sant Medir. 
Ara estem preparant la rua de Carnaval, 
on participarem amb un camió. També 
fem algunes celebracions a Cotxeres, 
com, per exemple, la data de naixement 
del nostre primer guru. 

També feu un programa de ràdio, oi? 

Sí, els dissabtes de nou a deu del matí al 
103.2 (Sants 3 Ràdio). Parlem de notí¬ 
cies de l’índia i de problemes que po¬ 
dem haver tingut els sikh d’aquí.També 
posem música de l’índia. No sé quantes 
persones escolten el programa, però 
crec que l’escolta molta gent. 

Quants sikh sou a Barcelona? 

A tot Espanya som uns 3.000, a Barce¬ 


lona no ho sé. 

Quan de temps porteu en aquest tem¬ 
ple? 

Al temple li diem gurdwara. Estem 
aquí des de finals de 1991. Jo vaig arri¬ 
bar el 1992. Llavors érem 30 o 40 per¬ 
sones i ara s’han multiplicat. 

Per quin motiu canvieu de local? 

Precisament perquè anem creixent i el 
lloc es fa petit. Necessitem un local més 
gran. Marxem a l’Hospitalet perquè els 
preus dels locals són més barats. També 
per això hi ha més sikh allà, l’habitatge 
és més barat. Ens agradaria tenir un 
gurdwara més gran, semblant als de 
l’índia, però ho hem d’anar fent a poc a 
poc. A Gran Bretanya tenen temples 
més grans, però fa molt més temps que 
els sikh hi són. 

Quina acollida heu tingut al barri? 

És un barri molt tranquil. Ningú es fica 
amb ningú, la gent és molt simpàtica. 
Tenim contacte amb gent de Sant Medir 
i alguns també vénen molt per aquí. 

Quina relació teniu amb l’Ajuntament? 

No molt bona. El problema és que quan 
fem menjar surt fum i l’Ajuntament diu 
que no podem. Aleshores els vam expli¬ 
car que pensàvem canviar de local i ens 
van respondre que podíem continuar 
aquí un o dos mesos més. 

Heu pensat de demanar-los un espai? 

Ho hem pensat, però a Barcelona és di¬ 
fícil perquè hi ha poc espai. 



ACTIVITATS " 


ADRECES 


Convocatòries de l'Assemblea de Barri Campanya contra la Constitució Europea Cinema Rebel (cinefòrum) 

Dijous 10 de febrer Divendres 11 de febrer Dijous 24 de febrer 

19 h: Audiència pública de Districte per reclamar Manifestació contra la Constitució 19.30 h: La pelota vasca, al Palau de Vidre de 

Can Batlló pel barri, ara! les Cotxeres de Sants. 

Dissabte 12 de febrer, a la plaça Universitat 

10 h: Jornades de debat a la UB 

14 h: Botifarrada a la Constitució 

17 h: Manifestació 

L_ 

Can Vies 

cl Jocs Florals, 42 

CS de Sants 

cl Olzinelles, 30 

Casal Independentista 

cl Premià, 31 

Espai Obert 

cl Blasco de Garay, 2 

AC Arran 

cl Premià, 20 


V_ 1 









































